Zažili ste situáciu, keď niekto poznamenal niečo nevhodné a vy ste zostali bez slov? Cítite, že vás brzdí neviditeľná sieť očakávaní a stereotypov? Potom je táto kniha určená presne pre vás!S jej pomocou sa naučíte jasne, pohotovo a s nadhľadom reagovať na slovné útoky, manipuláciu či pokusy o vaše umlčanie – prakticky, bez zbytočných rečí a s humorom. Dozviete sa, ako čeliť situáciám, keď vás prerušujú na poradách, znevažujú vaše názory alebo vám podsúvajú vlastné presvedčenia. Krok za krokom si osvojíte spôsoby, ako zvládnuť podceňovanie, zhadzovanie, podkopávanie autority a ďalšie bežné javy, ktoré ničia vaše sebavedomie. A hlavne sa naučíte, ako získať späť vlastnú vnútornú silu.